wickkiey/tamil-wikipedia-chunked huggingface dataset:
# புவிவெப்பச் சக்தி

## நேரடி பயன்பாடு

2004 ஆம் ஆண்டு தோராயமாக 70 நாடுகள் மொத்தமாக புவிவெப்பமுறை வெப்பமாக்கலின் 270 பெடாஜூலை (PJ) நேரடி பயன்பாட்டினை மேற்கொண்டன. இதில் பாதிக்கும் மேலான ஆற்றல் வெளிச்சூடாக்கலுக்காகவும் மற்ற மூன்று பாகங்கள் வெப்பமாக்கப்பட்ட சேர்மங்களுக்காகவும் பயன்படுத்தப்பட்டன. இதில் எஞ்சிய ஆற்றலானது தொழிற்துறைக்கும் மற்றும் வேளாண்மைப் பயன்பாடுகளுக்காகவும் பயன்படுத்தப்பட்டன. உலகளவில் நிறுவப்பட்ட திறன் என்பது 28 GW ஆக இருந்தது. உலகளவில் சக்தி உற்பத்தியின் ஆண்டு வளர்ச்சி விகிதம் 30% ஆக இருப்பதுடன் பயன்படுத்தப்படும் புவிவெப்பச் சக்தியின் காரணமாக வெப்ப ஏற்றிகள் அபரிதமான வளர்ச்சியைப் பெற்றுள்ளன. பெரும்பாலான இந்தப் புதிய வெப்ப ஏற்றிகள் வீட்டு வெப்பமாக்கலுக்காகவே நிறுவப்படுகின்றன.  
மின்சார உற்பத்தி மற்றும் வெப்ப மூலங்களின் குறைவான வெப்பநிலைத் தேவைகள் உள்ள இடங்களைக் காட்டிலும் நேரடி வெப்பமாக்கலின் அனைத்து வடிவங்களும் மிகவும் செயல்திறன் மிக்கவையாக உள்ளன. புவிவெப்ப மின் ஆலைகள் அல்லது சிறிய கிணறுகள் அல்லது ஆழமற்ற இடத்தில் புதைக்கப்பட்ட வெப்ப மாற்றிகளுடன் இணைந்து உருவாக்கப்பட்டு வெப்பம் வெளிப்படுத்தப்படலாம். இதன் விளைவாக புவிவெப்பமுறை வெப்பமாக்கல் என்பது புவிவெப்ப மின்சாரத்தைக் காட்டிலும் மிக அதிமான புவியியல் எல்லையில் பொருளாதாரம் சார்ந்து உள்ளது. இயற்கையான வெப்பநீரூற்று கிடைக்கும் இடத்தில் வெப்பமான நீர் நேரடியாக வெப்பக்கதிர் வெளியேற்றிகளில் செலுத்தப்படுகிறது. நிலமானது வெப்பமாகவும் உலர்ந்தும் இருந்தால் புவிக்குழாய்கள் அல்லது நிலத்தடி வெப்ப மாற்றிகளின் மூலமாக வெப்பம் சேகரிக்கப்படுகிறது. ஆனால், அறை வெப்பநிலையை விடவும் பூமியின் மேற்பரப்பு குளிர்ச்சியாக இருக்கும் பகுதிகளில் கூட, வழக்கமான உலைக்களங்களின் மூலமாகத் தயாரிக்கப்படும் வெப்பத்தை விடவும் புவிவெப்பமுறை வெப்ப ஏற்றியின் கொண்டு பெறப்படுகின்ற வெப்பமானது மிகவும் விலை பயன்திறனுடையதாகவும் தூய்மையானதாகவும் உள்ளது. புவிவெப்ப அகற்றம் (Geothermal desalination) செய்முறைவிளக்கம் அளிக்கப்பட்டுள்ளது.
# உடுப்பி

**உடுப்பி** (*Udupi*) என்பது இந்தியாவின் கர்நாடக மாநிலத்தில் உள்ள ஒரு மாநகரம் ஆகும். உடுப்பி நகரானது கல்வி, வணிகம், தொழில்துறை போன்றவற்றின் மையமான மங்களூருக்கு வடக்கே 55 கி.மீ. (34 மைல்) தொலைவிலும், மாநிலத் தலைநகரான பெங்களூருக்கு மேற்கே சாலை வழியாக சுமார் 422 கி.மீ. (262 மைல்) தொலைவிலும் அமைந்துள்ளது.  
இது உடுப்பி மாவட்டத்தின் தலைநகராக உள்ளது. மேலும் இது கர்நாடகத்தில் வேகமாக வளர்ந்து வரும் நகரங்களில் ஒன்றாக உள்ளது. உடுப்பி கர்நாடகத்தின் சிறந்த சுற்றுலாத்தலங்களில் ஒன்றாகும். இங்கு பல்வேறு கல்வி நிறுவனங்கள் உள்ளன. இங்கு உள்ள கிருஷ்ணர் கோயிலுக்காக புகழ்பெற்றது. மேலும் இது கோயில் நகரம் என்றும் அழைக்கப்படுகிறது. இது பிரபலமான உடுப்பி உணவு வகைகளுக்காக இதன் பெயரைக் கொண்டுள்ளது. இது பரசுராம சேத்திரம் என்றும் அழைக்கப்படுகிறது.
# உடுப்பி

## வரலாறு

13 ஆம் நூற்றாண்டில், வைணவத் துறவி மத்துவர் இங்கு கிருஷ்ணர் கோயிலை நிறுவினார்.
# உடுப்பி

## மக்கள்தொகையியல்

உடுப்பி நகரம் இந்தியாவின் கர்நாடகத்தில் இதே பெயரில் அமைந்துள்ள மாவட்டத்தின் ஒரு பகுதியாகும். 2011 ஆம் ஆண்டு மக்கள்தொகை கணக்கெடுப்பின்படி, உடுப்பி நகரத்தில் 33,987 குடும்பங்களும், 144,960 மக்களும் வசிக்கின்றனர். இவர்களில் 71,614 பேர் ஆண்கள், 73,346 பேர் பெண்களாவர். இந்த மக்களில் பட்டியல் சாதியினரின் தொகை 8,385 ஆகவும், பழங்குடியினரின் தொகை 6,774 ஆகவும் உள்ளது.
|label1 = துளுவம் |value1 = 52.10 |color1 = lightskyblue
|label2 = கன்னடம் |value2 = 16.95 |color2 = darkslateblue
|label3 = கொங்கணி மொழி |value3 = 15.01 |color3 = firebrick
|label4 = உருது |value4 = 6.04 |color4 = green
|label5 = மராத்தி |value5 = 3.42 |color5 = red
|label6 = மலையாளம் |value6 = 2.01 |color6 = cornflowerblue
|label7 = தமிழ் |value7 = 1.07 |color7 = royalblue
|label8 = பிற |value8 = 3.40 |color8 = grey
}}
உடுப்பி நகரத்தில் அதிகம் பேசப்படும் மொழி துளு ஆகும். மேலும் உடுப்பி நகரத்தில் கன்னடம், கொங்கணி மொழிகளும் பேசப்படுகின்றன. தக்கினி உருது மற்றும் பேரி போன்ற மொழிகள் இப்பகுதியில் உள்ள முஸ்லிம்களால் பேசப்படுகின்றன.
# உடுப்பி

## அரசியல்

உடுப்பி நகரமானது உடுப்பி சிக்மகளூர் மக்களவைத் தொகுதி மற்றும் உடுப்பி சிக்மகளூர் சட்டமன்றத் தொகுதிக்கு உட்பட்டது. இத்தொகுதியின் நாடாளுமன்ற உறுப்பினராக சோபா கரந்த்லாஜே,<nowiki/>வும், சட்டமன்ற உறுப்பினராக கே ரகுபதி பட் ஆகியோர் உள்ளனர்.
# உடுப்பி

## அரசியல்

### குடிமை நிர்வாகம்

முன்னர் நகர மன்றத்தைக் கொண்டிருந்த உடுப்பி, 1995 இல் நடைமுறைக்கு வந்த மாநகர அவையைக் கொண்டுள்ளது. உடுப்பியைச் சுற்றியுள்ள மணிப்பால், பர்கல, மல்பே, உத்யவர, சந்தேகாட்டே போன்ற பகுதிகள் ஒன்றிணைக்கப்பட்டு மாநகர மன்றம் உருவாக்கப்பட்டது.  
உடுப்பி நகரத்தில் மாநகராட்சியானது 35 வார்டுகளுடன் 75.92 சதுர கிலோமீட்டர் ( 29.31 சமுர மைல்) பரப்பளவில் பரவியுள்ளது. நகர மன்றமானது நலவாழ்வு, நகர்ப்புற திட்டமிடல், தொழில்நுட்ப பிரிவு, வருவாய், நிதி, பிறப்பு மற்றும் இறப்பு பதிவு போன்றவற்றிற்கான துறைகளைக் கொண்டுள்ளது.
# உடுப்பி

## அரசியல்

### குடிமைப் பயன்பாடு

உடுப்பி நகர்ப்புற மேம்பாட்டு ஆணையம் மற்றும் நகர வளர்ச்சிக் குழுமத்தால் நகரத்தின் பெருந்திட்டம் (மாஸ்டர்பிளான் ) தயாரிக்கப்படுகிறது.  
நகரத்தின் முதன்மையான குடிநீர் ஆதாரமாக பாஜே வென்டட் அணையில் சேமிக்கப்படும் தண்ணீர் உள்ளது. சாணேபெட்டுவில் உள்ள சுவர்ணா ஆற்றில் உள்ள நீரை உறிஞ்சி எடுத்து அதன் நீர் சேமிப்பை பெருக்க நகராட்சி முயற்சிக்கிறது. திறமையாக நீர் விநியோகம் செய்வதற்காக நகரம் மூன்று மண்டலங்களாகப் பிரிக்கப்பட்டுள்ளது. 2018 ஆம் ஆண்டில் 24 மணி நேரமும் நீர் வழங்குவதற்காக ஆசிய வளர்ச்சி வங்கியிடமிருந்து $75 மில்லியன் கடனையும் பெற்றது.  
நகரம் திறந்த வடிகால்களையும் மூடிய வடிகால்களையும் கொண்டுள்ளது.
# உடுப்பி

## புவியியலும் காலநிலையும்

உடுப்பி சராசரி கடல் மட்டத்திலிருந்து 27 மீ (89 அடி) உயரத்தில் உள்ளது. உடுப்பியின் தட்பவெப்பம் கோடையில் வெப்பமாதாகவும், குளிர்காலத்தில் இதமானதாகவும் இருக்கும். கோடை காலத்தில் (மார்ச் முதல் மே வரை) வெப்பநிலை 38 °செ (100 °பா) வரை இருக்கும். மேலும் குளிர்காலத்தில் (திசம்பர் முதல் பெப்ரவரி வரை) பொதுவாக 32 முதல் 20 °செ (90 முதல் 68 °பா) வரை இருக்கும். உடுப்பி கடலோரப் பகுதி என்பதால், இங்கு சில கடற்கரைகள் சுற்றுலா தலங்களாக உள்ளன. காப் கடற்கரை, மல்பே கடற்கரை ஆகிய இரண்டும் உடுப்பியில் உள்ள கடற்கரைகளாகும்.  
பருவமழை காலம் என்பது சூன் முதல் செப்டம்பர் வரையான காலம் ஆகும். ஒவ்வொரு ஆண்டும் சராசரியாக 4,000 மிமீ (160 அங்குலம்) மழைப்பொழிவு இருக்கும். பலத்த காற்றும் வீசும்.
# உடுப்பி

## கலாச்சாரம்

பூத கோலா, ஆடி கலஞ்சம், கரங்கோலு, நாக ஆராதனே ஆகியவை உடுப்பியின் சில கலாச்சார மரபுகளாகும். மகர சங்கராந்தி, நாக பஞ்சமி, கிருஷ்ண ஜெயந்தி, விநாயக சதுர்த்தி, நவராத்திரி, தீபாவளி போன்ற பண்டிகைகளை மக்கள் கொண்டாடுகின்றனர். யக்சகானம் போன்ற நாட்டுப்புறக் கலைகளும் இங்கு பிரபலம்.  
உள்ளூர் பாரம்பரியங்களை காக்க ஆர்வம் உள்ளோரை ஊக்குவிக்க ரதபீதி கெளெயரு, கலாவிருந்தா ஆகிய இலாப நோக்கற்ற அமைப்புகள் உதவுகின்றன
கிருஷ்ண ஜெயந்தியின் போது, உடுப்பியில் பாரம்பரியமாக நடத்தப்படும் பாரம்பரிய நாட்டுப்புற நடனமான புலி வேசம் தெருக்களில் நிகழ்த்ததப்படுகிறது.
# உடுப்பி

## சமையல்

உடுப்பி உணவு வகைகளில் ஒன்றாகும்.]]
*உடுப்பி* என்ற சொலானது தற்போது உலகம் முழுவதும் காணப்படும் சைவ உணவு வகைக்கு பிரபலமாக உள்ளது. இந்த சமையலின் தோற்றம் கிருஷ்ணர் மடத்துடன் தொடர்புடையதக உள்ளது. இறைவன் கிருஷ்ணருக்கு ஒவ்வொரு நாளும் பல்வேறு வகையான உணவு படையலாக வழங்கப்படுகிறது. மேலும் சதுர்மாதத்தின் போது (மழைக்காலத்தின் நான்கு மாத காலம்) பொருட்களுக்கு சில கட்டுப்பாடுகள் உள்ளன. இந்த கட்டுப்பாடுகளும், பல்வேறு தேவைகளும் பருவகால மற்றும் உள்நாட்டில் கிடைக்கும் பொருட்களை உள்ளடக்கி உருவாகபட்ட உணவுகளில் புதுமைக்கு வழிவகுத்தன. கிருஷ்ணருக்கு படைக்க உணவு சமைத்த சிவல்லி மத்வ பிராமணர்களால் தயாரிக்கபட்ட இந்த உணவு உடுப்பியில் உள்ள கிருஷ்ண மடத்தில் இலவசமாக வழங்கப்படுகிறது. உடுப்பி உணவு வகைகளில் நிபுணத்துவம் பெற்ற உணவகங்கள் இந்தியாவில் உள்ள பெரும்பாலான பெருநகரங்களிலும், நகரங்களிலும் பரவலாகக் காணப்படுகின்றன.  
உடுப்பி ஒரு பக்கம் சைவ சமையலுக்குப் பிரபலமானது என்றாலும், மங்களூர் சமையலைப் போன்ற அசைவ உணவுகள் குறிப்பிடத்தக்க பங்கைக் கொண்டுள்ளன. இவற்றில் சில கோரி ரொட்டி, நீர் தோசை, கோரி புளிமுஞ்சி, கோழிக்கறி சுக்கா, மீன் குழம்பு, மீன் வறுவல் மற்றும் பலவாக உள்ளன.
# முன்பேர ஒப்பந்தம்

## தோற்றம்

அரிஸ்டாட்டில் (Aristotle) தேல்ஸ் (Thales) கதையைக் கூறியுள்ளார். அவர் மிலேட்டஸைச் (Miletus) சேர்ந்த ஒரு ஏழை தத்துவவாதி ஆவார். அவர் ஒரு "நிதி சாதனத்தை உருவாக்கினார், அதில் உலகளாவிய பயன்பாட்டின் தத்துவம் சம்பந்தப்பட்டதாகும்." தேல்ஸ் தனது முன்கணிக்கும் திறனைப் பயன்படுத்தி விதிவிலக்காக அமையும் விதத்தில் அடுத்த இலையுதிர் காலத்தில் ஆலிவ் அறுவடை மிகவும் சிறப்பாக இருக்கும் என ஊகித்தார். அவரது முன்கணிப்பில் நம்பிக்கையுடன் இருந்த அவர் உள்ளூர் ஆலிவ் ஆலை உரிமையாளர்களுடன் ஒப்பந்தங்கள் செய்துகொண்டார், அதன்படி அறுவடை தயாரானதும் பிரத்யேகமாக அவர்களது ஆலிவ் ஆலைகளைப் பயன்படுத்திக்கொள்வதற்கு உத்தரவாதமளிக்கும் விதத்தில் தனது பணத்தை முன்பணமாக செலுத்தினார். அறுவடை எதிர்காலத்தில் நடக்கப்போவதாக இருந்ததாலும் அறுவடை சிறப்பாக அமையுமா அல்லது குறைவாக இருக்குமா என்பதை யாரும் அறியமாட்டார்கள் என்பதாலும் குறைந்த விளைச்சலினால் வரும் ஆபத்தைத் தடுக்கவே ஆலிவ் ஆலை உரிமையாளர்கள் நினைத்தனர் என்பதாலும் தேல்ஸ் வெற்றிகரமாக குறைந்த விலைகளுக்கு பேரத்தை முடித்தார். முதல் அறுவடைக் காலம் வந்ததும் ஒரே நேரத்தில் பல ஆலைகள் தேவைப்பட்டன, அதனால் அவர் தான் விரும்பிய விலைக்கு அவற்றை வாடகைக்கு வழங்கி பெரும்பணம் ஈட்டினார்.  
1730களில் ஜப்பானில் சாமுராயின் (samurai) தேவைகளைப் பூர்த்தி செய்ய நடைபெற்ற டோஜிமா அரிசி பரிவர்த்தனையே (Dōjima Rice Exchange) முதல் எதிர்கால பரிவர்த்தனை. அதன்படி முதலில் பணத்திற்கு பதிலாக அரிசியை வழங்கிவிட்டு பின்னர் சில குறைந்த விளைச்சல்களுக்குப் பிறகு நாணயமாக மாற்றப்பட்டது.
# முன்பேர ஒப்பந்தம்

## தர நிர்ணயம்

*எதிர்கால ஒப்பந்தங்கள்* மிகவும் தரநிலையாக்கப்பட்டதாக இருப்பதால் அவற்றின் எளிதில் மாறும் தன்மை உறுதியானதாக உள்ளது, அவை பின்வருபவற்றைக் குறிப்பிடுகின்றன:
- *குறிப்பிடப்படும்* சொத்து அல்லது நிதிக் கருவி. இது கச்சா எண்ணெய் முதல் குறுகிய கால வட்டிவீதம் வரையிலுள்ள எதுவாகவும் இருக்கலாம்.
- கணக்குத் தீர்த்தலின் வகை ரொக்க கணக்குத் தீர்த்தலாகவோ அல்லது பௌதிக முறையாகவோ இருக்கலாம்.
- ஒப்பந்தத்தில் குறிப்பிடப்படும் சொத்தின் *அளவு* மற்றும் அலகுகள். இது பத்திரங்களின் உத்தேச அளவு, எண்ணெய் பேரல்களின் குறிப்பிட்ட எண்ணிக்கை, வெளிநாட்டு நாணயங்களின் அலகுகள், குறுகிய கால வட்டி வீதம் வர்த்தகம் செய்யப்படும் உத்தேச அளவிலான வைப்புநிதிகளாக இருக்கலாம்.
- எதிர்கால ஒப்பந்தம் குறிப்பிடப்படும் நாணயம்.
- வழங்கப்படும் தயாரிப்பின் *தரம்* (grade). பத்திரங்கள் பயன்படுத்தப்பட்டால், எந்தப் பத்திரங்கள் வழங்கப்படும் என்பதை இது குறிக்கும். பௌதிக பொருள்கள் பயன்படுத்தப்பட்டால், வழங்கப்படுவதாகக் குறிக்கப்படும் பொருள்களின் தரத்தை மட்டுமின்றி வழங்கப்படும் விதம் மற்றும் இடத்தையும் இது குறிக்கும். எடுத்துக்காட்டுக்கு, NYMEX லைட் **இனிப்பு கச்சா எண்ணெய் ஒப்பந்தத்தில்** ஏற்கக்கூடிய கந்தக அளவு மற்றும் API தன்னீர்ப்பு அதுமட்டுமின்றி விலையிடல் புள்ளி ஆகியவையும் அத்துடன் வழங்கப்படும் இடமும் குறிப்பிடப்பட்டுள்ளன.
- வழங்கப்படும் மாதம்.
- கடைசி வர்த்தகத் தேதி.
- குறைந்தபட்ச அனுமதிக்கத்தக்க விலை ஏற்ற இறக்கமான சரக்கு பரிமாற்ற முறை போன்ற பிற விவரங்கள்.
# முன்பேர ஒப்பந்தம்

## விலையிடல்

வழங்கத்தக்க சொத்துகள் அதிக வழங்கல் அளவில் இருந்தால் அல்லது எளிதில் உருவாக்க முடியும் வகையில் இருந்தால் ஓர் எதிர்கால ஒப்பந்தத்தின் விலையானது பாதுகாப்பு முதலீட்டு அளவுருக்களால் தீர்மானிக்கப்படுகிறது. இது வழக்கமாக பங்கு குறியீட்டு எதிர்கால ஒப்பந்தங்கள், கருவூலப் பத்திர எதிர்கால ஒப்பந்தங்கள் மற்றும் இயல்பான பொருள்களின் மீதான எதிர்கால ஒப்பந்தங்கள் ஆகியவற்றுக்குப் பொருந்தும் (எ.கா. அறுவடைக்குப் பின்பு சோளம்). இருப்பினும், வழங்கத்தக்க பொருள் அதிகமாக கிடைக்காவிட்டால் அல்லது அது இல்லாவிட்டால், எடுத்துக்காட்டுக்கு அறுவடைக்கு முன்பு கோதுமை அல்லது யூரோடாலர் எதிர்கால ஒப்பந்தங்கள் அல்லது ஃபெடரல் நிதி வீத எதிர்கால ஒப்பந்தங்கள் ஆகியவற்றுக்கு இது பொருந்தும் (இவற்றில் குறிப்பிடப்பட்ட நிதிக் கருவிகள் வழங்கல் தேதியில் உருவாக்கப்பட வேண்டும்) - எதிர்கால ஒப்பந்தங்களின் வீதங்களை வர்த்தக மையம் நிர்ணயிக்க முடியாது. இந்த நிலையில், எதிர்காலத்தில் சொத்துக்கான தேவை மற்றும் வழங்கல் என்பது மட்டுமே விலையை நிர்ணயிக்கும் சக்தியாக உள்ளது. அது எதிர்கால ஒப்பந்தங்களுக்கான தேவை மற்றும் வழங்கலில் குறிப்பிடப்படும்.
# முன்பேர ஒப்பந்தம்

## விலையிடல்

### பாதுகாப்பு முதலீட்டு அளவுருக்கள்

வழங்கத்தக்க சொத்தானது அதிக அளவில் கிடைக்கும்போது அல்லது எளிதில் உருவாக்கப்பட முடியும் என்ற நிலையில் பாதுகாப்பு முதலீட்டு அளவுருக்கள் ("அறிவார்ந்த விலையிடல்") என்பது பொருந்தும். இங்கு, முன்னோக்கு விலையானது குறிப்பிடப்பட்டிருக்கும் இடரில்லா வீதத்தில் தள்ளுபடி செய்யப்பட்ட விலையைக் குறிக்கும். கோட்பாட்டு ரீதியான விலையில் ஏற்படும் ஏதேனும் விலைகளினால் முதலீட்டாளர்களுக்கு பாதகமில்லா இலாப வாய்ப்பு கிடைக்கும் மற்றும் அவை பாதுகாப்பு முதலீடு செய்யப்பட வேண்டும் என்பதே இதற்குக் காரணமாகும்.  
இவ்வாறாக ஓர் எளிய பிரிக்கப்படாத பணம் செலுத்தல் சொத்துக்கு, எதிர்கால/முன்னோக்கு விலை மதிப்பை, பின்வருமாறு கணக்கிடலாம்:  
:<math>F(t) = S(t)\times (1+r)^{(T-t)}</math>  
இதில், *S(t)* என்பது நடப்பு மதிப்பு, *t* என்பது நேரம், *T* என்பது முதிர்வு மற்றும் *r* என்பது இடரில்லா இலாப வீதம் ஆகும். இதையே *தொடர்ச்சியான கூடுதலாக* பின்வருமாறு எழுதலாம்:  
:<math>F(t) = S(t)e^{r(T-t)} \,</math>  
சேமிப்பு செலவுகள், இலாபப் பங்குகள், இலாப வருமானங்கள் மற்றும் பயன்படு இலாபங்கள் போன்றவற்றுக்கு இந்தத் தொடர்பானது மாறலாம்.  
முழுமையான சந்தையில் எதிர்கால ஒப்பந்தங்களுக்கும் உடனடி விலைகளுக்குமுள்ள இந்தத் தொடர்பானது மேலே கூறியுள்ள மாறிகளைச் சார்ந்துள்ளது; நடைமுறையில் பல்வேறு சந்தைக் குறைபாடுகள் (பரிவர்த்தனை செலவுகள், வேறுபடும் பெறுதல் மற்றும் கடன் வழங்குதல் வீதங்கள், குறுகிய கால விற்றலுக்கான கட்டுப்பாடுகள்) உள்ளன. அவை முழுமையான பாதுகாப்பு முதலீடுகளைத் தடுக்கின்றன. இவ்வாறு உண்மையில் எதிர்கால ஒப்பந்தங்களின் விலையானது ஒரு பாதுகாப்பு முதலீட்டு மையத்திற்குள்ளேயே கோட்பாட்டு விலையிலிருந்து மாறுகிறது.
# முன்பேர ஒப்பந்தம்

## விலையிடல்

### எதிர்பார்த்தலின் மூலம் விலையிடல்

வழங்கத்தக்க பொருள் மிகவும் அதிகமாகக் கிடைக்காமல் இருக்கும்பட்சத்தில் (அல்லது அது கிடைக்காத போது) அல்லது பகுத்தறிவு ரீதியான விலையிடல் பொருந்தாத போது இந்த பாதுகாப்பு முதலீடு முறையைப் பயன்படுத்த முடியாது. இங்கு, எதிர்கால ஒப்பந்தங்களின் விலையானது எதிர்கால ஒப்பந்தங்களில் குறிப்பிடப்பட்டுள்ள சொத்துக்கான இன்றைய தேவை மற்றும் வழங்கலினால் நிர்ணயிக்கப்படுகிறது.  
ஆழமான மற்றும் எளிதில் பரிமாறும் சந்தையில், தேவை மற்றும் வழங்கல் ஆகியவை ஒரு குறிப்பிட்ட விலையில் சமநிலையில் இருக்கும் என எதிர்பார்க்கப்படும். அந்த விலையானது உண்மையான சொத்தின் எதிர்கால விலையின் சார்பற்ற எதிர்பார்ப்பை குறிப்பதாக இருக்கும். அதனால் அதற்கு எளிய தொடர்பே உள்ளது.  
:<math>F(t) = E_t\\{S(T)\\}</math>.  
இதற்கு மாறாக, மேலோட்டமான பரிமாற்றம் குறைவான சந்தை அல்லது வழங்கத்தக்க சொத்துக்களின் பெருமளவு வேண்டுமென்றே சந்தைப் பங்கேற்பாளர்களினால் பிடித்துவைக்கப்பட்டிருக்கும் நிலையுள்ள (சந்தைப் பதுக்கல் என அழைக்கப்படும் சட்டவிரோதமான செயல்) சந்தையில் எதிர்கால ஒப்பந்தங்களுக்கான சந்தைக் கணக்குத்தீர்வு விலையானது விலைக்கும் சொத்தை அப்புறப்படுத்தப் போதுமானதாக எதிர்பார்க்கப்படும் எதிர்கால விலைக்குமுள்ள தொடர்பைக் குறிக்கிறது.
# முன்பேர ஒப்பந்தம்

## விலையிடல்

### பாதுகாப்பு முதலீட்டு அளவுருக்களுக்கும் எதிர்பார்ப்புக்கும் உள்ள தொடர்பு

நமது எதிர்பார்ப்புகள் இடர்-நடுநிலை நிகழ்தகவு மதிப்பைப் பொறுத்து அமைந்திருக்கும்பட்சத்தில் எதிர்பார்ப்பு அடிப்படையிலான தொடர்பு பாதுகாப்பு முதலீடில்லா அமைப்பிலும் இருக்கும். வேறொரு விதத்தில் கூறுவதானால்: எதிர்கால விலையானது இடர்-நடுநிலை நிகழ்தகவைப் பொறுத்து ஒரு மூக்கனாங்கயிறாக உள்ளது. இந்த விலையிடல் விதியின்படி, எதிர்கால ஒப்பந்த சந்தையானது வழங்கத்தக்க பொருளுக்கு அரிதாகவே விலையிடுகிறது என்ற நிலையிலும் ஒரு இடர்துணி முதலீட்டாளர்கள் செயல்படத் தொடங்குவார்கள் என எதிர்பார்க்கலாம்.
# முன்பேர ஒப்பந்தம்

## விலையிடல்

### இழுத்தடிப்பு மற்றும் பின்னோக்கு நகர்வு

எதிர்கால வழங்கலுக்கான பொருளின் விலையானது உடனடி விலையை விட அதிகமாக இருக்கும்பட்சத்தில் அல்லது எதிர்கால வழங்கல் விலையானது தொலைவிலுள்ள எதிர்கால விலையை விட அதிகமாக இருக்கையில் அந்த சூழ்நிலை இழுத்தடிப்பு என அழைக்கப்படுகிறது. இதற்கு மாறாக நிலையான ஒரு பொருளின் எதிர்கால வழங்கலுக்கான விலையானது உடனடி விலையை விட குறைவாக இருந்தால் அல்லது எதிர்கால வழங்கல் விலையானது அருகாமை எதிர்காலத்திலுள்ள விலையை விட குறைவாக இருந்தால் அது பினோக்கு நகர்வு என அழைக்கப்படுகிறது.
# முன்பேர ஒப்பந்தம்

## எதிர்கால ஒப்பந்தங்களின் வாய்ப்புக்கள்

பல சந்தர்ப்பங்களில், *விருப்பத் தெரிவு ஒப்பந்தங்கள்* எதிர்கால ஒப்பந்தங்களில் வர்த்தகம் செய்யப்படுகின்றன, சில நேரங்களில் இவை எளிமையாக "எதிர்கால வாய்ப்புக்கள்" என அழைக்கப்படுகின்றன. உள்ளிடுதல் என்பதொரு எதிர்கால ஒப்பந்தத்தை விற்பதற்கான தெரிவாகும், அழைப்பு என்பது எதிர்கால ஒப்பந்தத்தை வாங்குவதற்கான தெரிவாகும். இரண்டிற்குமே, மாற்று குறிப்பு விலை என்பது குறிப்பிட்ட எதிர்கால விலையாகும் அதில் எதிர்கால ஒப்பந்தம் மாற்றும் செயல்படுத்தப்படும் எனில் வர்த்தகம் செய்யப்படும். ப்ளாக்-ஷோல்ஸ் மாதிரி என்பதைக் காண்க. அதுவே இத்தகைய தெரிவு ஒப்பந்தங்களை விலையிட மிகப் பிரபலமான முறையாகும்.
# முன்பேர ஒப்பந்தம்

## எதிர்கால ஒப்பந்தங்களுக்கான கட்டுப்பாடுகள்

அமெரிக்க ஒன்றியத்தில் அனைத்து எதிர்கால ஒப்பந்தப் பரிமாற்றங்களும் கம்மோடிடி ஃப்யூச்சர்ஸ் டிரேடிங் கமிஷனால் (CFTC) கட்டுப்படுத்தப்படுகிறது, அது ஓர் அமெரிக்க ஒன்றிய அரசின் தனித்தியங்கும் முகமையாகும். ஒரு தனி நபரோ அல்லது நிறுவனமோ விதிகளை மீறும் போது அவர்களுக்கு அபராதங்களையும் மேலும் இதர தண்டனைகளை விதிக்க அந்தக் கமிஷனுக்கு உரிமையுள்ளது. கமிஷன் அனைத்து பரிமாற்றங்களையும் சட்டப்படி கட்டுப்படுத்துகிறது எனினும், ஒவ்வொரு பங்குச் சந்தையும் அதற்கென பிரத்யேகமான விதிகளைக் கொண்டிருக்கலாம், மேலும் ஒப்பந்தத்தின் கீழ் நிறுவனங்களுக்கு பல்வேறு விஷயங்களுக்கு அபராதம் விதிக்கலாம அல்லது CFTC கையளிக்கும் அபராதத்தையும் நீட்டிக்கலாம்.  
CFTC யானது வாராந்திர அறிக்கைகளை வெளியிடுகிறது. அதில் 20 ற்கும் மேறபட்ட பங்கேற்பாளர்களை கொண்டிருக்கும் ஒவ்வொரு சந்தைப் பிரிவிற்குமான சந்தையில் பங்கு கொள்வோரின் திறந்த நிலை வட்டிகளின் விவரங்கள் இருக்கும். இந்த அறிக்கைகள் பிரதி வெள்ளியன்று வெளியிடப்படுகின்றன (முந்தைய செவ்வாயிலிருந்தான தரவுகள் உட்பட), மேலும் திறந்தநிலை வட்டியின் பிரிவின் தெரிவிக்கக் கூடிய மற்றும் தெரிவிக்கக்கூடாத மற்றும் வர்த்தக மற்றும் வர்த்தகமற்ற திறந்தநிலை வட்டிகளைப் பற்றிய தரவும் அதிலடங்கும். இந்த வகையான அறிக்கை 'கமிட்மெண்ட்ஸ் ஆஃப் டிரேடர்ஸ் ரிப்போர்ட்', COT-அறிக்கை அல்லது COTR என குறிப்பிடப்படுகின்றன.
# முன்பேர ஒப்பந்தம்

## எதிர்கால ஒப்பந்தத்தின் வரையறை

ஜோர்க்கினை பின் தொடர்ந்து நாங்கள் *எதிர்கால ஒப்பந்தத்திற்கு* ஓர் விளக்கம் அளிக்கிறோம். நாங்கள் எதிர்கால ஒப்பந்தத்தை J எனும் பொருளை T எனும் காலத்தில் விநியோகிப்பதுடன் விவரிக்கிறோம்:  
- சந்தையில் மேற்கோளிடப்பட்ட விலையொன்று உள்ளது*F(t,T)* , அது t எனும் காலத்திலிருக்கும் எதிர்கால விலை T எனும் காலத்தில் J வை விநியோகிக்க  
- *T* எனும் காலத்தில், வைப்போர் *F(T,T)யை அளிக்கிறார்* அதனால் Jவைப் பெற உரிமையுள்ளவராகிறார்.  
- எவ்விதமான கால இடைவெளியின்போதும் <math>(s,t] </math>, வைப்போர் தொகை <math>F(t,T) - F(s,T) </math>யைப் பெறுகிறார்.  
- எதிர்கால ஒப்பந்தத்தைப் பெறுவதற்கான கள விலை பூஜயத்திற்குச் சமமானது அனைத்து காலங்களுக்கான *t* ற்கானது அதனால் <math>t </math>ஆகும்.
# முன்பேர ஒப்பந்தம்

## மாற்றத்திற்குள்ளாகாதவை

சில பங்குச் சந்தைகள் மாற்றத்திற்குள்ளாகாதவையை, எதிர்கால ஒப்பந்தங்களின் தோல்வியையும் அவை பிரதிநிதித்துவப்படுத்தும் இயல்வகை பொருட்களின் மதிப்பையும், 'ஒப்பந்த தீர்வு நாளன்று' வரையறுக்கப்பட்ட விநியோக முனையங்களில் அதே மதிப்பில் அடைய தவறுகையிலும் பொறுத்துக் கொள்கின்றன. இதற்கான ஒரு உதாரணம் CBOT (சிகாகோ ஃபோர்ட் ஆஃப் டிரேட்) Soft Red Winter wheat (SRW) எதிர்காலப் பங்குகளாகும். SRW எதிர்கால ஒப்பந்தங்கள் தீர்வு நாள் தவிர 20¢ க்கும் மேலாக தீர்த்துள்ளன மற்றும் தீர்வு நாட்களுக்கு இடையில் $1.00 ற்கும் அதிகமான வேறுபாட்டில் தீர்த்துள்ளன. CBOT SRW எதிர்கால ஒப்பந்தங்களை வைத்திருக்கும் ஒரு சில பங்கேற்பாளர்களே CBOT டினால் எதிர்கால ஒப்பந்தங்களை தீர்பதற்கு பொருட்களை ஏற்படுத்துவதற்கோ அல்லது விநியோகித்தலை பெறுவதற்கோ தகுதியுடைவையாக ஆக்கப்பட்டுள்ளன. ஆகையால், எவ்வொரு தனி நபர் உருவாக்காளருக்கும் பெரும்பாலும் SRW ற்காக இறுதி தீர்வினை சாந்திருக்கும் போது 'இழப்புக் காப்பினை' திறமையாக செய்யச் சாத்தியமற்றதாகும். போக்கானது CBOT தொடர்ந்து உண்மையில் தேர்ந்தெடுக்கப்பட்ட ஒரு சில களங்களில் கப்பல் அல்லது பேரளவிலான இரயில் வண்டிகள் மற்றும் பல தெப்பங்களை பெறுபவற்றில் பொருள் ஒப்பந்தங்களை நிறைவேற்றும் நிறுவனங்களை தடைச் செய்கிறது. கம்மோடிடி ஃப்யூச்சர்ஸ் டிரேடிங் கமிஷன், அமெரிக்க ஒன்றியத்தில் எதிர்கால சந்தைகளில் கண்காணிப்பது, ஏன் இவ்வாறான போக்கு அனுமதிக்கப்பட்டுள்ளது என்பது பற்றி எவ்வித கருத்தையும் தெரிவிக்கவில்லை; பொருளாதார கருத்தியலும் CBOT வெளியீடுகளும் ஒப்பந்தங்களின் மாற்றத்திற்குள்ளாகுபவையாக இருக்கக்கூடியவை பிரதிநிதித்துவப்படுத்தும் கீழுள்ள பொருளின் விலையுடன் இருப்பவை எதிர்கால சந்தையின் ஒருங்கிணைப்பின் அடிப்படையாகும். அது "விலை கண்டுபிடிப்பின்" செயல்பாடானது, தற்போதைய நிலைமைகளை பிரதிபலிக்ககூடிய பொருளின் பொருத்தமான மதிப்பை நுணுகிக் காணக்கூடிய சந்தைகளின் திறனை, விலை மாறுபாடுகளுடனான தொடர்பில் கீழ்மையாக்கப்படுகின்றன. மேலும் அவர்கள் பிரதிநிதித்துவப்படுத்தும் பொருட்களில் ஒப்பந்தத்தை வற்புறுத்தும் தன்மையின் சாத்தியமற்றதை பின் பற்றுகிறது.
# முன்பேர ஒப்பந்தம்

## எதிர்கால ஒப்பந்தங்கள் எதிராக முன்னோக்கிய ஒப்பந்தங்கள்

எதிர்கால மற்றும் முன்னோக்கிய ஒப்பந்தங்கள் ஆகிய இரண்டும் எதிர்காலத் தேதியில் ஒப்பந்தத்தை முன் ஏற்பாடான விலையில் விநியோக்கிக்க இருக்கையில் அவை இரு முக்கிய விதங்களில் வேறுபட்டவை:
- எதிர்கால ஒப்பந்தங்கள் **பங்குச் சந்தையில் வர்த்தகம் செய்யப்படுபவை,** அதே சமயம் முன்னோக்கிய ஒப்பந்தங்கள் **விற்பனை இடத்தில் வர்த்தகம் செய்யப்படுபவை.**
- : ஆக எதிர்கால ஒப்பந்தங்கள் **தரநிலைப்படுத்தப்பட்டவை** மற்றும் ஒரு **பங்குச் சந்தையை** எதிர் நோக்குபவை அதே சமயம் முன்னோக்கிய ஒப்பந்தங்கள் **வாடிக்கையாளருக்கு ஏற்றபடியாக வடிவமைக்கப்பட்டவை** மற்றும் பங்குச் சந்தையற்ற விற்பனையிட நபரை எதிர் நோக்குகின்றன.
- எதிர்கால ஒப்பந்தங்கள் விளிம்பு விலையைக் கொண்டவை, அதே சமயம் முன்னோக்கு ஒப்பந்தங்கள் அவ்வாறில்லை.
- : ஆக எதிர்கால ஒப்பந்தங்கள் கணிசமாக குறைந்த **கடன் இடர்பாட்டைக்** கொண்டவை மற்றும் வேறுபாடான நிதியளிப்பைக் கொண்டவை.
# முன்பேர ஒப்பந்தம்

## எதிர்கால ஒப்பந்தங்கள் எதிராக முன்னோக்கிய ஒப்பந்தங்கள்

### பங்குச் சந்தை எதிர்ப்பு விற்பனையிடம்

எதிர்கால ஒப்பந்தங்கள் எப்போதும் பங்குச் சந்தையில் வர்த்தகம் செய்யப்படுபவை, அதே சமயம் முன்னோக்கிய ஒப்பந்தங்கள் எப்போதும் விற்பனையிடத்தில் வர்த்தகம் செய்யப்படுபவை அல்லது எளிமையாக இரு நபர்களுக்கிடையில் கையொப்பமாகும் ஒப்பந்தமாக இருக்கலாம்.  
ஆகவே
- எதிர்கால ஒப்பந்தங்கள் தரநிலைபடுத்தப்படுபவை, பங்குச் சந்தையில் வர்த்தகம் செய்யப்படுபவை, அதே சமயம் முன்னோக்கிய ஒப்பந்தங்கள் தனித்தன்மையுடன் விற்பனையிடத்தில் செய்யப்படுவதால் இருக்கலாம்.
- இயல் நிலையின் விநியோக விஷயத்தில், முன்னோக்கிய ஒப்பந்தம் யார் விநியோகத்தை செய்வது என்பதைக் குறிப்பிடுகிறது. எதிர்கால ஒப்பந்தத்தின் விநியோகத்தின் எதிர் தரப்பு வெளியிடும் நிறுவனத்தினால் தேர்ந்தெடுக்கப்படுகிறார்.
# நடப்புக் கணக்கு

## நடப்புக் கணக்குப் பற்றாகுறைகளைக் குறைத்தல்

ஒரு பெருமளவிலான நடப்புக் கணக்குப் பற்றாக்குறையைக் குறைக்கும் செயல்பாட்டில் பொதுவாக ஏற்றுமதிகளை (சரக்குகள் ஒரு நாட்டிற்கு வெளியே சென்று அயல்நாடுகளை சென்றடைவது) அதிகரித்தல் அல்லது இறக்குமதிகளைக் (சரக்குகள் ஒரு அயல்நாட்டிலிருந்து ஒரு நாட்டிற்குள் நுழைவது) குறைத்தல் ஆகியவை உட்படும். இது பொதுவாக இறக்குமதி கட்டுபாடுகள், ஒதுக்கீடுகள் அல்லது தீர்வைகள் (இது மறைமுகமாக ஏற்றுமதிகளையும் குறைக்கக் கூடும்) அல்லது ஏற்றுமதிகளுக்கு மானியம் வழங்குதல் ஆகியவற்றை செய்வதன் மூலமாக அடையப்படுகிறது. அயல்நாட்டு நுகர்வோருக்கு ஏற்றுமதிகளை மலிவாக்குவதற்காக அந்நிய செலாவணியில் தாக்கம் ஏற்படுத்துவது மறைமுகமாக கட்டண இருப்புநிலைக் குறிப்பை உயர்த்தும். இது உள்நாட்டு நாணயத்தின் மதிப்பைக் குறைப்பதால் அடையப்படுகிறது. உள்நாட்டு வழங்குநர்களுக்கு சாதகமாக அரசாங்க செலவிடுதலை சரிசெய்தலும் திறமிக்கதாக இருக்கிறது.  
அதிகம் வெளிப்படாத ஆனால் நடப்புக் கணக்குப் பற்றாக்குறையைக் குறைப்பதற்கான அதிக திறமிக்க முறைகளில், தேசிய அரசாங்கத்தின் கடன் வாங்குதலைக் குறைப்பது உட்பட உள்நாட்டு சேமிப்புகளை அதிகரிக்கும் (அல்லது உள்நாட்டு கடன் வாங்குதலை குறைத்தல்) வழிகள் அடங்கும்.
# நடப்புக் கணக்கு

## நடப்புக் கணக்குப் பற்றாகுறைகளைக் குறைத்தல்

### பிட்ச்ஃபோர்ட் கோட்பாடு

ஒரு நடப்புக் கணக்குப் பற்றாக்குறையானது எப்போதும் ஒரு பிரச்சனை கிடையாதென்பது குறிக்கப்பட வேண்டும். ஒரு நடப்புக் கணக்குப் பற்றாக்குறையானது தனியார் துறையால் வழிநடத்தப்பட்டிருந்தால், அதில் பிரச்சனை ஒன்றுமில்லையென்று த பிட்ச்ஃபோர்ட் கோட்பாடு கூறுகிறது. இந்த கோட்பாடு ஆஸ்திரேலிய பொருளாதாரத்தில் உண்மையாக ஊர்ஜிதமாயிருப்பதாக சிலர் நம்புகின்றனர். இங்கு தொடர்ந்து நடப்புக் கணக்குப் பற்றாக்குறை இருந்தபோது ஆஸ்திரேலியா கடந்த 18 ஆண்டுகளாக (1991-2009) பொருளாதார வளர்ச்சியைக் கண்டுள்ளது. இதன் காரணம் ஒரு குறிப்பிடத்தக்க வருவாய்ப் பற்றாக்குறையை உண்டாக்கும் வண்ணம் அயல்நாட்டு முதலீட்டை (கடன் பத்திரங்கள் வடிவில் சுமார் 60%) ஈர்ப்பதே என்று கருதப்படுகின்றது. மற்றவர்கள் ஆஸ்திரேலியா ஒரு பெருமளவிலான வெளிநாட்டு கடனை குவிப்பதாகவும், குறிப்பாக வட்டி விகிதங்கள் அதிகரித்தால் அது பிரச்சனைக்குரியதாக மாறக்கூடியதாகவும் வாதிடுகின்றனர். நாடானது ஒரு நிகர மூலத்தன இறக்குமதியாளர் என்பதை நடப்புக் கணக்கில் பற்றாக்குறையானது குறிக்கின்றது.
வெளிநாட்டு உதவி நடப்புக் கணக்கில் ஒரு பகுதியாகும்.
# நடப்புக் கணக்கு

## கட்டண இருப்புநிலைக் குறிப்பில் இடைத்தொடர்புகள்

அதிகாரப்பூர்வ காப்புகளிலுள்ள மாற்றங்களையல்லாமல் நடப்புக் கணக்கானது மூலத்தன மற்றும் நிதியியல் கணக்குகளின் கூட்டின் ஆடிபிம்பமாக இருக்கின்றது. நடப்புக் கணக்கானது மூலத்தன மற்றும் நிதியியல் கணக்குகளால் வழிநடத்தப்படுகிறதா அல்லது இதற்கு நேரெதிர் மாறாக நடக்கிறதா என்ற கேள்வி எழலாம். பொதுவான பதில் என்னவென்றால் நடப்புக் கணக்கே முக்கிய காரணியாக திகழ்கிறது. மூலத்தன மற்றும் நிதியியல் கணக்குகள் வெறுமனே ஒரு பற்றாக்குறையை அடைத்தல் அல்லது ஒரு உபரியின் காரணமாக நிதிகளின் முதலீடு ஆகியவற்றை மட்டுமே பிரதிபலிக்கின்றது. எனினும், இதற்கு நேர்மாறான காரணித் தொடர்பு சில சூழல்களின் முக்கியமடையலாமென்று சில ஆராய்ச்சியாளர்கள் கருத்து வழங்கியுள்ளனர். குறிப்பாக, சர்ச்சைக்குரிய ரீதியில் ஐக்கிய அமெரிக்காவின் நடப்புக் கணக்கு பற்றாக்குறையானது அமெரிக்க சொத்துகளைப் பெற விழையும் சர்வதேசிய முதலீட்டாளர்களின் விருப்பத்தால் வழிநடத்தப்படுகிறதென்ற கருத்து வழங்கப்பட்டுள்ளது. (கீழே பென் பெர்னாங்க், வில்லியம் பூல் தொடர்புகளை காணவும்). எனினும், நடப்புக் கணக்கே முக்கியக் காரணியாகவும், நேர்மறை நிதியியல் கணக்கானது நாட்டின் நடப்புக் கணக்குப் பற்றாக்குறைக்கு நிதியளிக்க வேண்டியதன் அவசியத்தையும் பிரதிபலிப்பதிலும் எவ்வித இருவேறு கருத்துகளும் இல்லையென்பது விளங்கிவிட்டது.
# நடப்புக் கணக்கு

## ஐக்கிய அமெரிக்க கணக்குப் பற்றாக்குறைகள்

1989 ஆம் ஆண்டு முதல் ஐக்கிய அமெரிக்காவின் நடப்புக் கணக்குப் பற்றாக்குறைகளானது அதிகரித்துக் கொண்டே செல்கிறது. 2006 ஆம் ஆண்டில் இது ஜி.டி.பியில் 7 சதவிகிதத்தை அடைந்துவிட்டது. இது தர்க்க மற்றும் கொள்கை வட்டாரங்களில் பெருத்த கரிசனைகளை எழுப்பியுள்ளது.
என்றாலும் ஐக்கிய அமெரிக்க நடப்புக் கணக்குப் பற்றாக்குறைகளானது நேர்மறை மதிப்பீட்டு விளைவுகளால் குறைக்கப்பட்டு வருகின்றனவென்று புதிய ஆதாரங்கள் தெரிவிக்கின்றன. அதாவது, அயல்நாட்டிலிருக்கும் ஐக்கிய அமெரிக்க சொத்துகளின் மதிப்பு, அயல்நாட்டு முதலீட்டாளர்கள் வைத்திருக்கும் உள்நாட்டு சொத்துகளைவிட அதிகரித்துக் கொண்டுவருகிறது. இதனால், ஐக்கிய அமெரிக்க நிகர அந்நிய சொத்துகள் நடப்புக் கணக்குப் பற்றாக்குறைகளுடன் ஒன்றுக்கொன்ரு மதிப்பில் குறையவில்லை. என்றாலும் மிக அண்மையிலான அனுபவம் இந்த நேர்மறை மதிப்பீட்டு விளைவை மாற்றியுள்ளது. இதேனென்றால், 2008 ஆம் ஆண்டு ஐக்கிய அமெரிக்க நிகர அந்நிய சொத்து நிலைவரமானது இரண்டு டிரில்லியன் டாலர்களை விட அதிகமாக சரிந்துவிட்டதே ஆகும். உள்நாட்டவர் வைத்திருந்த அந்நிய சொத்துகள் (பெரும்பாலும் அயல்நாட்டு சரிஒப்புகள்), வெளிநாட்டவர் வைத்திருந்த உள்ளூர் சொத்துகளை (பெரும்பாலும் ஐக்கிய அமெரிக்க கருவூலங்களும் பத்திரங்களும்) விட குறைவாக பணமீட்டியதே இதன் முக்கியக் காரணமாகும்.
# தேரி அணை

**தேரி அணை** ( *Tehri Dam*) என்பது டெஃறி ஐதரோ டெவலப்மென்ட் கார்பரேசன் லிமிடட்டின் முக்கியமான அணையாகும். இது இந்தியாவில் உள்ள உத்தராகண்டம் மாநிலத்தின் டெஃறி நகரத்திற்கு அருகில் அமைந்துள்ளது. புனித கங்கை நதியின் துணை ஆறான பாகிரதி ஆற்றின் குறுக்கே அமைந்துள்ளது. இந்த டெஃறி அணை 855 அடி (261 மீ) உயரத்தைக் கொண்டிருப்பதால் உலகின் 10ஆவது உயரமான அணையாகப் பெயர் பெற்றுள்ளது.
# தேரி அணை

## வரலாறு

டெஹ்ரி அணைத் திட்டத்தினைத் தொடங்குவதற்கான ஒரு பூர்வாங்க ஆய்வு 1961இல் முடிக்கப்பட்டது. இந்த வடிவமைப்பில் 600 மெகாவாட் உற்பத்தித் திறன் கொண்ட மின்நிலையமும் உண்டு. கட்டுமானப் பணிகள் 1978 இல் தொடங்கியது. ஆனால் நிதி, சுற்றுச்சூழல் மற்றும் சமூக தாக்கங்கள் காரணமாக பணிகள் தாமதமானது. சோவியத் ஒன்றியம் 1986 இல் வழங்கிய, தொழில்நுட்ப மற்றும் நிதி உதவி மூலம் மீண்டும் துவங்கிய பணிகள் அரசியல் உறுதியற்ற தன்மை காரணமாக பல குறுக்கீடுகளைச் சந்தித்தது. டெஹ்ரி அணையின் கட்டுமானம் 2006இல் நிறைவு பெற்றது. திட்டத்தின் இரண்டாவது பகுதியாக,97 மீட்டர் உயரம் கொண்ட கோட்டேஷ்வர் அணை 2012இல் முடிக்கப்பட்டது.
# தேரி அணை

## திறன்

2400 MW அளவு மின் ஆற்றல் உற்பத்தித் திறனையும், 270,000 எக்டர்கள் பரப்பளவு பகுதிக்கு நீர்ப்பாசன வசதியையும், 600,000 எக்டர்கள் பகுதிக்கு நீர்ப்பாசன உறுதிப்படுத்தலையும், டெல்லி, உத்திரப்பிரதேசம் மற்றும் உத்தராகண்டம் போன்ற தொழில்சார்ந்த பகுதிகளுக்கு ஒவ்வொரு நாளும் 270 மில்லியன் கேலன்கள் குடிநீரையும் வழங்கும் திறனையும் இந்த அணை கொண்டுள்ளது. கோட்டேழ்சுவரில் நீரோட்ட திசையில் 14 கிலோமீட்டரில் மற்றொரு சிறிய அணை உள்ளது. அங்கு 400 MW மின்சாரம் உருவாக்கப்படுகின்றது. மேலும் அது TDP நீர்மின் திட்டத்தின் பகுதியாகவே கருதப்படுகிறது.
# தேரி அணை

## சுற்றுச்சூழல் அமைப்புகள் மூலமாக எழுப்பப்பட்ட பிரச்சினைகள்

சுற்றுச்சூழல் அமைப்புகள் மற்றும் அப்பகுதி மக்கள் மூலமாக இந்த டெஃறி அணை இயங்குவதற்கு எதிர்ப்புகள் இருந்து வருகின்றன. மனித உரிமைகள் பிரச்சினைகளுக்குக் கூடுதலாக இமயமலை அடிவாரங்களில் அழியத்தக்க சூழ்நிலைத்தொகுப்புடன் மிகப்பெரிய அணையாக இருப்பது சுற்றுச்சூழலுக்கு பின்விளைவுகளை ஏற்படுத்தும் என்று இத்திட்டப்பணி கருதப்படுகிறது. அணையின் புவிச்சரிதவியலுக்குரிய நிலைப்பாடும் மற்றொரு பிரச்சினையாக உள்ளது. ஒரு முக்கிய நில அமைப்பியன் தவறுடைய பகுதியான மத்திய இமயமலை நிலநடுக்கப் பகுதியில் இந்த டெஃறி அணை அமைந்துள்ளது. 1991 ஆம் ஆண்டு அக்டோபர் மாதத்தில் இப்பிரதேசத்தில் 6.8 பரும அளவு நிலநடுக்கம் ஏற்பட்டது. இதன் நிலநடுக்கமுனையானது அணை அமைந்துள்ள இடத்தில் இருந்து 500 கி.மீ. தொலைவில் ஏற்பட்டது. இந்த அணை 7.2 பரும அளவு நிலநடுக்கத்தை தாங்கும் வலிமையுடன் கட்டப்பட்டுள்ளது என அணையின் ஆதரவாளர்கள் தெரிவிக்கின்றனர். ஆனால் இந்தப் பகுதியில் ரிக்டர் 8.5 பரும அளவில் நிலநடுக்கங்கள் வர வாய்ப்புள்ளதாக சில நிலநடுக்க ஆய்வு வல்லுனர்கள் தெரிவிக்கின்றனர். அதைப் போன்ற பெருந்தீநேர்வு நிகழ்ந்து அணை உடைந்தால் நீரோட்டப் பாதையில் வசிக்கும் அரை மில்லியனுக்கும் அதிகமான பேர் உள்ள பல கிராமங்கள் அழிய நேரிடும்.  
இப்பகுதியில் உள்ள 100,000 க்கும் அதிகமான மக்கள் வேறு இடங்களுக்கு குடியேற வேண்டுமென்பதால் மறு குடியேற்ற உரிமைகளின் மேல் நீண்ட சட்டச் சிக்கல்களுக்கு வழிவகுத்தது. அதன் விளைவாக இத்திட்டப்பணி முடிவுறாமல் காலத்தாழ்வு அடைந்தது.  
2005 ஆம் ஆண்டில் இருந்து நீர்த்தேக்கத்தில் நீர் தேக்கப்பட்டதால் பாகிரதி நீரின் போக்கு அளவு வழக்கமான 1000&nbsp;ft³/s இல் இருந்து 2&nbsp;ft³/s வரை குறைந்தது. இந்த நீர்க்குறைபாடு இப்பிரதேசத்தில் அணைக்கு எதிராக கண்டனங்களுக்கு மையமாக அமைந்தன. புனித கங்கையின் பகுதியாக இந்த பாகிரதி கருதப்படுவதில் இருந்து இந்து தொன்மவியலுக்கு நெருக்கடியாக இந்த நீர் நிலைகள் அமைந்தன. ஆண்டில் சிலசமயங்களில் பாகிரதியின் நீர் தடுத்து நிறுத்தப்படுவதால் இதன் துணை ஆறுகளில் நீர் போக்கு நின்று விடுகிறது. அங்கு மின்சாரம் விளைவிப்பதால் கங்கையின் புனிதத்தன்மைக்கு மிகப்பெரிய ஊறு விளைவிக்கிறது எனும் சமயம் சார்ந்த எதிர்ப்புகள் இருந்தன. எனினும் டெஃறி அணையின் செயல்பாடுகள் தொடர்ந்து நடந்தது. 2006 ஆம் ஆண்டின் ஜூன் மாதத்தில் மின்சார உற்பத்தியில் முதல் அலகு உற்பத்தி செய்யப்பட்டது.
# அழுத்த அனற்கலம்

**அழுத்த அனற்கலம்** (*autoclave*) என்பது தொழில்துறை மற்றும் அறிவியல் செயல்முறைகளை மேற்கொள்ளப் பயன்படும் ஒரு கருவியாகும். இக்கருவி அதிக வெப்ப அளவான 121°செ அல்லது அதற்கு மேலும் வெப்பத்தை வெளிப்படுத்தக்கூடியது மற்றும் 15 முதல் 20 நிமிடங்களில் தேவையான வெப்பநிலையை அடையக் கூடியது. கருவியல் ஏற்றப்படும் கொள்ளளவு மற்றும் உள்ளடக்கங்களைப் பொருத்து அதன் வெப்பநிலையில் மாற்றம் செய்யலாம். இக்கருவியை சார்லஸ் சாம்பர்லாண்ட் என்பவர், 1879ஆம் ஆண்டு கண்டுபிடித்தார். இக்கருவியின் முன்னோடி என்று ஸ்டீம் டைஜஸ்டர் என்ற சாதனத்தை அழைப்பர். இதை உருவாக்கியவர் டெனிஸ் பபின் ஆவார். இவர் 1679ஆம் ஆண்டு இதைக் கண்டறிந்தார்.
# அழுத்த அனற்கலம்

## வகைகள்

அழுத்த அனற்கலங்களில் இரண்டு வகைகள் உண்டு:  
- மேல்புறத்தில் அடுப்பு வடிவத்தில் இருக்கும் அனற்கலம், சமையல் அழுத்த சமையற்கலன் போன்ற தோற்றத்தைக் கொண்டது. ஒவ்வொரு பகுதியும், முழுமையாக மூடி இருக்கும்படியும், வெளிப்புறத்தில் அழுத்த அளவுமானியைக் கொண்டதாகவும் இருக்கும். இந்தப் பகுதிகளுக்கு, வெளிப்புற வெப்பமூலம் தேவைப்படும் மேலும் போதிய பயிற்சிப் பெறாமல் இதை இயக்குவது மிகவும் ஆபத்தானது. தொழில்முறை வல்லுநர்கள் மட்டுமே இதை இயக்க வேண்டும்.
- முன் சுமையேற்ற அழுத்த அனற்கலன்களைத் தங்களது வசதிக்காகப் பயன்படுத்தினாலும், அதைக் கூடுதல் கவனத்துடன் இயக்குவது அவசியம். பெட்டி வடிவிலான, சுயக் கட்டுப்பாடு கொண்ட பகுதிகளானது, வெப்பமாக்கல் கருவியுடன் அமையப்பெற்றதாகும். இந்தக் கருவிகளின் பணியானது தண்ணீரை ஆவியாக்கி, கொதிக்க வைக்கும். இயக்குபவருக்குத் தேவையான அளவு வெப்பநிலையை வைத்துக்கொள்ள இக்கருவியில் கட்டுப்பாடுகள் உள்ளன. மேலும் எவ்வளவு நேரம் இயந்திரம் இயக்கத்தில் இருக்கவேண்டும் என்பதையும் இயக்குபவர் தேர்வுசெய்யலாம். அறையின் வெப்பநிலை/அழுத்தத்தைச் சோதிக்கும் அளவுமானியும் அதில் உண்டு.
# அழுத்த அனற்கலம்

## பயன்கள்

அழுத்த அனற்கலன்களானது, பெரும்பாலும் நுண்ணுயிரியல், மருத்துவம், பச்சைக்குத்துதல், உடலில் துளையிடல், கால்நடை அறிவியல், பூஞ்சையியல், பல் மருத்துவம், அடிக்கால் மருத்துவம் மற்றும் செயற்கை உறுப்பு பொருத்தலியல் போன்ற துறைகளில் பயன்படுகிறது.  
கண்ணாடிப் பொருட்கள், மருத்துவக் கழிவுகள், சமையலறைச் சாமான்கள், விலங்குகளுக்கென பயன்படுத்தப்படும் பொருட்கள், லைசோஜெனி ப்ராத் போன்ற சுமைகளும் இதில் அடங்கும்.  
தற்போதைய காலத்தில் அழுத்த அனற்கலன்களின் குறிப்பிடத்தக்க மற்றும் அதிகரித்து வரும் பயன்பாடு என்பது கழிவுப் பொருட்களை, குறிப்பாக நோய்க்கிருமி பரவும் மருத்துவமனைக் கழிவுகளை, முன்கூட்டியே சுத்திகரித்து கிருமி நீக்கம் செய்வதாகும். இந்த வகையைச் சேர்ந்த இயந்திரங்கள் பெரும்பாலும் வழக்கமான அழுத்த அனற்கலன்களின் அதே கோட்பாடுகளின் அடிப்படையில் இயங்குகின்றன. அவை அழுத்தப்பட்ட நீராவி மற்றும் அதிக வெப்பமூட்டப்பட்ட நீரைப் பயன்படுத்தி, சாத்தியமான தொற்று ஏற்படுத்தும் காரணிகளை நடுநிலைப்படுத்துகின்றன (ஆனால் முற்றிலும் அகற்றவில்லை).  
புதிய தலைமுறைக் கழிவு மாற்றிகள் அழுத்தக் கலனின்றியே இதே விளைவை அடைய முடிகிறது. இவை இரப்பர் பொருட்கள், மேலங்கிகள், கட்டுத் துணிகள், கையுறைகள் போன்றவற்றை கிருமி நீக்கம் செய்யப் பயன்படுகின்றன. சூடான காற்று அடுப்பின் உயர் வெப்பநிலையைத் தாங்க முடியாத பொருட்களுக்கு இது குறிப்பாக பயனுள்ளதாக உள்ளது.
# அழுத்த அனற்கலம்

## காற்று வெளியேற்றம்

அதிக அழுத்த நீராவியால் நோய்க்கிருமி நீக்கம் செய்யும் கருவியை (autoclave) இயக்கும் முன் அதனுள் அடைபட்டுள்ள காற்றை முழுவதுமாக வெளியேற்றுவது மிகவும் முக்கியம் ஆகும். ஏனெனில், அடைபட்டுள்ள காற்று கிருமி நீக்கம் செய்வதற்கு இடையூறு செய்யும் மிகவும் மோசமான ஊடகமாகும். 134 °செல்சியசு (273 °பாரன்ஹீட்டு) வெப்பநிலையில் உள்ள நீராவி மூன்று நிமிடங்களில் விரும்பிய அளவு கிருமி நீக்கத்தைச் செய்ய முடியும். அதே அளவு கிருமி நீக்கத்தை வெப்பக் காற்றுள்ள சூழலில் அடைய 160 °செல்சியசு (320 °பாரன்ஹீட்டு) வெப்பநிலையில் இரண்டு மணி நேரம் தேவைப்படுகிறது.
# அழுத்த அனற்கலம்

## காற்று வெளியேற்றம்

### கீழ்ப்புற இடப்பெயர்ச்சி முறை

நீராவியானது அறையினுள் நுழையும்போது, அது காற்றை விட குறைந்த அடர்த்தி கொண்டதாக இருப்பதால் முதலில் அறையின் மேல் பகுதிகளை நிரப்புகிறது. இந்தச் செயல்முறை காற்றை கீழே அழுத்தி, பெரும்பாலும் வெப்பநிலை உணரியைக் கொண்ட வடிகால் வழியாக வெளியேற்றுகிறது. காற்று வெளியேற்றம் முழுமையாக முடிந்த பிறகே வெளியேற்றம் நிறுத்தப்படுகிறது. பொதுவாக இந்த ஓட்டம் ஒரு நீராவிப் பொறி அல்லது வரிச்சுருள் கட்டுப்பாட்டிதழால் கட்டுப்படுத்தப்படுகிறது, ஆனால் சில நேரங்களில் கசிவுத் துளைகள் பயன்படுத்தப்படுகின்றன. நீராவியும் காற்றும் கலக்கும்போது, அறையின் அடிப்பகுதியைத் தவிர வேறு இடங்களிலிருந்தும் கலவையை வெளியேற்றுவது சாத்தியமாகிறது.
# அழுத்த அனற்கலம்

## காற்று வெளியேற்றம்

### நீராவித் துடிப்பு முறை

தொடர்ச்சியான நீராவித் துடிப்புகளைப் பயன்படுத்தி காற்றானது ஆவியாக்கப்படுகிறது. சுழலின் அழுத்தத்திற்கு ஏற்றவாறு கருவியின் அறையில் அழுத்தமோ அல்லது அழுத்த நீக்கமோ மாறி மாறி ஏற்படும்.
# அழுத்த அனற்கலம்

## காற்று வெளியேற்றம்

### வெற்றிடக் குழாய்கள்

கருவியின் அறையில் இருக்கும் காற்று அல்லது காற்று/வெப்பக் கலவைகளை உறிஞ்ச இது உதவும்.
# அழுத்த அனற்கலம்

## காற்று வெளியேற்றம்

### மிகை வளிமண்டல அழுத்தம்

வெற்றிடப் பம்பு செயல்முறையினால் இது அடையப்படுகிறது. வெற்றிடப் பம்புடன் தொடங்கி, அதைத் தொடர்ந்து ஒரு நீராவித் துடிப்பு, பின்னர் மீண்டும் ஒரு வெற்றிடப் பம்பு செயல்முறை, அதைத் தொடர்ந்து மற்றொரு நீராவித் துடிப்பு என தொடர்கிறது. துடிப்புகளின் எண்ணிக்கை குறிப்பிட்ட அழுத்த அனற்கலன் மற்றும் அதன் தேர்ந்தெடுக்கப்பட்ட சுழற்சியைப் பொறுத்து மாறுபடும்.
# அழுத்த அனற்கலம்

## காற்று வெளியேற்றம்

### வளிமண்டல அழுத்தத்திற்குக் கீழான சுழற்சிகள்

வளிமண்டல அழுத்தத்திற்கு மேலான சுழற்சிகளைப் போலவே, இந்த முறையிலும் கருவியின் அறையின் அழுத்தம் நோய் நுண்மத் தீர்வாக்கம் செய்யும் வெப்பநிலைக்கு உயரும் வரை வளிமண்டல அழுத்தத்திற்கு மிகாமல் ஒருபோதும் மீறுவதில்லை.  
மலிவான அல்லது மருத்துவம் சாராத சூழல்களில் பயன்படுத்தப்படும் அடுப்பு மேல் வைக்கும் அழுத்த அனற்கலன்களில் தானியங்கி காற்று வெளியேற்றும் நிகழ்வுகள் எப்போதும் இருக்காது. அளவி காட்டும் குறிப்பிட்ட அழுத்தங்களில் நீராவித் துடிப்பாக்குவதை இயக்குபவர் கைமுறையால் செய்ய வேண்டியிருக்கும்.
# படி நிலை சந்தைப்படுத்துதல்

**படி நிலை சந்தைப்படுத்துதல்** அல்லது **சங்கிலித் தொடர் வணிகம்** (**multi-level marketing**, MLM), (**நெட்வொர்க் மார்க்கெட்டிங்** , **நேரடி விற்பனை** ) என்றும் அழைக்கப்படும் இது, சில நிறுவனங்கள் தங்களின் ஒட்டுமொத்த சந்தைப்படுத்தல் செயல்திட்டத்தின் ஒரு பகுதியாக பயன்படுத்தும் சந்தைப்படுத்தல் கட்டமைப்பைக் குறிக்கிறது. இந்த கட்டமைப்பு, நிறுவனத்தின் தயாரிப்பை விளம்பரப்படுத்தும் நபர்களுக்கு தொகை தருவதன் மூலம், அதாவது, அவர்கள் தனிநபராக உருவாக்கும் விற்பனைக்கும் மட்டுமின்றி, அவர்கள் நிறுவனத்திற்கு அறிமுகப்படுத்தும் பிற விற்பனையாளர்களுக்காகவும் ஊதியம் பெறுவார்கள், இதனால் விநியோகிப்பாளர்களின் வரிசையும், பலநிலை ஊதிய நிலையின் படிவரிசையும் உருவாகிறது, இது பட்டைக்கூம்பு (பிரமிடு) போன்ற நிலையை உருவாக்குகிறது.  
இதில் தயாரிப்புகளும், நிறுவனமும் நேரடியாக நுகர்வோரிடமே சந்தைப்படுத்தப்படுகிறது மற்றும் சாத்தியமான வியாபார பங்குதாரர்கள், பரிந்துரைகள் மற்றும் வாய்மொழி சந்தைப்படுத்தல் மூலமாகவே சந்தைப்படுத்தப்படுகிறது.  
எம்எல்எம் நிறுவனங்கள், சட்ட விதிகளை மீறுகின்றன என்ற பேச்சு அடிக்கடி பரப்பரப்பாக பேசப்படுகிறது. முறையற்ற பிரமிடு திட்டங்கள், தயாரிப்புகளின் விலை நிர்ணயம், அதிகப்படியான தொடக்க விலைகள், உண்மையான விற்பனைக்கு மாறாக குறைவான தரத்தில் உள்ள விற்பனை நபர்களை வேலைக்கு சேர்ப்பதில் உள்ள முக்கியத்துவம், நிறுவனத்தின் தயாரிப்புகளை வாங்குவதை மற்றும் பயன்படுத்துவதை விற்பனை நபர்கள் செய்யாதபோது ஊக்குவிப்பை நிறுத்துவது, புதிய விற்பனை மற்றும் மீட்டெடுத்தல் இலக்குகளை எடுப்பதன் காரணமாக தனிநபர் உறவுமுறைகளை சிதைக்கும் சாத்தியம், சிக்கலான மற்றும் சிலநேரங்களில் அதிகப்படியான ஊதிய திட்டங்கள் மற்றும் சிலக்குழுக்கள் உறுப்பினர்களின் ஆர்வத்தையும் ஈடுப்பாட்டையும் அதிகரிக்க பயன்படுத்தும் தீவிரப்படுத்தல் நுட்பங்கள் ஆகியவற்றுடன் ஒத்துப்போவதால் விமர்சனங்கள் பல எழுந்துள்ளன. எல்லா எம்எல்எம் நிறுவனங்களும் ஒரே முறையில் செயல்படுவதில்லை, மற்றும் எம்எல்எம் குழுக்கள் தொடந்து அவர்களின் நுட்பங்கள் முறையான வணிக செயல்முறைகளே என்று கூறிவருகின்றனர்.
# படி நிலை சந்தைப்படுத்துதல்

## அமைப்பு

தனிப்பட்ட, சம்பளம் ஏதுமற்ற விற்பனை நபர்கள், விநியோகிப்பாளர்கள் (அல்லது கூட்டுப்பணியாளர்கள், தனிப்பட்ட வணிக உரிமையாளர்கள், முகவர்கள், தனியுரிமை உரிமையாளர்கள், விற்பனை ஆலோசகர்கள், ஆலோசகர்கள், தனிப்பட்ட ஏஜென்ட்கள் என பலவாறு அழைக்கப்படுகிறார்கள்) என்று அழைக்கப்படுகிறார்கள். ஒரு தனி நபரின் சொந்த விற்பனை முயற்சிகளின் காரணமாகவும் அவர்களுக்கு கீழே உள்ள அமைப்பின் காரணமாகவும் விற்பனையாகும் தயாரிப்பின் அடிப்படையில் அவர்களுக்கு கமிஷன் (முகவர் சேவைக் கட்டணம்) வழங்கப்படும்.  
நிறுவனத்திலிருந்து நேரடியாக வாங்கும் சிறந்த வாடிக்கையாளர் தளத்தை உருவாக்குவதன் மூலம் அல்லது தனித்தனியாக வாடிக்கையாளர் தளத்தை உருவாக்கும் தனிப்பட்ட கீழ் வரிசை விநியோகிப்பாளர்களைச் சேர்ப்பதன் மூலம் தனிப்பட்ட விநியோகிப்பாளர்கள் தங்கள் சொந்த நிறுவனத்தை கட்டமைக்கிறார்கள். இவற்றின் காரணமாக ஒட்டுமொத்த நிறுவனத்தை விரிவாக்குகிறார்கள். மேலும், நிறுவனத்திடமிருந்து மொத்த விலைக்கு வாங்கிய தயாரிப்புகளை சில்லறை விலையில் விற்பனை செய்வதன் மூலமும் விநியோகிப்பாளர்கள் லாபம் பெற முடியும்.  
இவ்வாறு தனிப்பட்ட முயற்சிகளாலும், கீழ் வரிசையின் முயற்சியினாலும் விநியோகிப்பாளர்கள் கமிஷன் பெறும் இந்த அமைப்பு, தனியுரிமை கிளை அமைப்புகளைப் போன்று இருக்கிறது, இதில் தனிப்பட்ட தனியுரிமை கிளை நடவடிக்கைகளால் பெறப்படும் லாபத்திலிருந்து மதிப்பூதியம் (ராயல்டி) தனியுரிமை கிளை வழங்குநர் மற்றும் பகுதி அல்லது வட்டார மேலாளருக்கு ஆகியோருக்கு வழங்கப்படும். நிறுவன ஊதியத் திட்டத்தின் அடிப்படையில் பல நிலை சந்தைப்படுத்தல் விநியோகிப்பாளர்களுக்கும் கமிஷன்கள் வழங்கப்படுகின்றன. ஒரு தனிநபரின் விற்பனையிலிருந்து, பல நிலைகளில் இருக்கும் நபர்களும் ராயல்டிகளைப் பெறுவதற்கான வாய்ப்பும் உண்டு.
# படி நிலை சந்தைப்படுத்துதல்

## சட்டப்பூர்வத்தன்மை மற்றும் நேர்மை

எம்எல்எம் வணிகங்கள் அமெரிக்காவில் 50 மாகாணங்களிலும் 100 க்கும் மேற்பட்ட பிற நாடுகளிலும் நடந்து வருகிறது. மேலும் புதிய வணிகங்கள் "கூட்டிணைவு சந்தைப்படுத்தல்" அல்லது "வீட்டிலிருந்து வணிகம்" என்ற பெயரில் தொடங்கப்படலாம். ஆனாலும், பல பிரமிடு திட்டங்களும் தங்களை நேர்மையான எம்எல்எம் வணிகங்களாகவே முன்வைக்கின்றன.  
எஃப்டிசி ஆனது, "பலநிலை சந்தைப்படுத்தல் திட்டங்கள் புதிய விநியோகிப்பாளர்களைத் தேர்ந்தெடுப்பதற்கு கமிஷன்களை வழங்குவது மிகவும் தெளிவாக தெரிகிறது. இவை சட்டத்திற்கு புறம்பான பிரமிடு திட்டங்களே. ஏன் *பிரமிட்* திட்டங்கள் ஆபத்தானவை? ஏனெனில், புதிய விநியோகிப்பாளரைச் சேர்ப்பதற்காக கமிஷன் வழங்கும் திட்டங்கள், புதிய விநியோகிப்பாளர்கள் யாரும் கிடைக்காத போது நிச்சயமாக முடங்கி விடும். மேலும் ஒரு திட்டம் முடங்கும்போது, பிரமிடின் மிகவும் உயர்ந்த நிலையில் உள்ள நபர்களைத் தவிர மற்ற அனைவரும் வெறுங்கைகளுடன் திரும்ப வேண்டியிருக்கும்."  
2004ஆம் ஆண்டில் வெளியிடப்பட்ட, அமெரிக்காவின் ஃபெடரல் ட்ரேட் கமிஷன் (எஃப்டிசி) நேரடி விற்பனை அமைப்புகளுக்கு அனுப்பிய பணியாளர் ஆலோசனை கடிதத்தில்: <blockquote>சமீப ஆண்டுகளில், தனிப்பட்ட அல்லது அக, பயன்படுத்தல் சிக்கல்களின் அடிப்படையில் ஏராளமானவை செய்யப்பட்டுள்ளன. உண்மையில், எந்தவொரு படிநிலை ஊதிய வணிகத்திலும் அக பயன்பாடு, எந்த வகையிலும் எஃப்டிசி அந்த திட்டத்தை பிரமிடு திட்டமாக கருதுவதைத் தீர்மானிக்காது. எஃப்டிசி கேட்கும் முக்கியமான கேள்வியானது, எல்லா பங்கேற்பாளர்களுக்கும் தரப்படும் கமிஷனுக்கு தேவையான சொத்து வெறும் பொருட்களையும் சேவைகளையும் வாங்குவதால் மட்டுமே பெறப்படுகிறதா என்பதே; ஏனெனில் இவற்றில் இந்த பணமாக்கும் நிறுவனத்தில் பங்கேற்கும் உரிமையை வாங்குவதும் அடங்கியுள்ளது.
</blockquote>  
மேலும், "எல்லா படிநிலை சந்தைப்படுத்தல் திட்டங்களும் நம்பகமானவை அல்ல" என்றும், சில பிரமிடு திட்டங்கள் என்றும் எஃப்டிசி எச்சரிக்கிறது. மேலும், நீங்கள் ஈட்டும் பணம், உண்மையாக தயாரிப்பைப் பயன்படுத்தும் நபர்களுக்கு விற்பனை செய்வதை அடிப்படையாகக் கொண்டிராமல், நீங்கள் சேர்த்துவிடும் புதிய விநியோகிப்பாளர்களின் எண்ணிக்கையையும், அவர்களுக்கு நீங்கள் செய்யும் விற்பனையையும் அடிப்படையாகக் கொண்ட திட்டங்களைத் தேர்ந்தெடுக்காமல் விடுவது நல்லது." இதற்கு ஆய்வே சிறந்த கருவி, இதற்காக பின்பற்றுவதற்காக எட்டு படிகளையும் எஃப்டிசி வழங்குகிறது:  
1. நிறுவனத்தின் முந்தைய வரலாற்றைக் கண்டறிந்து படித்திடுங்கள்.
1. தயாரிப்பைப் பற்றி அறிந்திடுங்கள்
1. கேள்விகள் கேட்டிடுங்கள்
1. ஏதேனும் கட்டுப்பாடுகள் உள்ளதா என்று புரிந்து கொள்ளுங்கள்
1. பிற விநியோகிப்பாளர்களுடன் பேசுங்கள் (போலி வாடிக்கையாளர்களிடம் எச்சரிக்கையாக இருங்கள்)
1. உங்கள் முடிவை சோதிக்க, ஒரு நண்பர் அல்லது ஆலோசகரைக் கலந்தாலோசியுங்கள்.
1. போதுமான நேரம் எடுத்துக்கொள்ளுங்கள்.
1. உங்களுடைய திறமைகள் மற்றும் இலக்குகளுக்கு இந்த திட்டம் பொருந்துமா என்று சிந்தித்திடுங்கள்  
ஆனாலும், **எல்லா** எம்எல்எம்களும் பிரமிட் திட்டங்கள் மட்டுமே, சட்டப்பூர்வமான நிறுவனமாக இருந்தாலும் ஒட்டுமொத்தமாக குறிப்பிட்ட எம்எல்எம் நிறுவனத்தின் சிக்கல் சட்டத்தில்தான் அமைந்திருக்கும்.
# படி நிலை சந்தைப்படுத்துதல்

## வருவாய் நிலைகள்

பல ஆதாரங்கள், குறிப்பிட்ட எம்எல்எம்கள் அல்லது பொதுவாக எம்எல்எம்களின் வருவாய் நிலையைப் பற்றி கருத்து கூறியுள்ளன:  
- தி டைம்ஸ்: "அரசாங்க புலனாய்வில், பிரிட்டனில் உள்ள ஆம்வே முகவர்களில் 10 சதவீதம் பேர் மட்டுமே லாபம் சம்பாதிக்கின்றனர், பத்தில் ஒருவர், அந்த குழுவின் தயாரிப்புகளில் ஒன்றை மட்டும் விற்கிறார்."
- ஷீபெலர், உயர்நிலை "எமரால்ட்" ஆம்வே உறுப்பினர்: "பிரிட்டன் ஜஸ்டிஸ் நோரிஸ் கண்டறிந்தபடி, 2008ஆம் ஆண்டில், 33,000 தனிப்பட்ட வணிக முதலாளிகளில், 90 பேர் மட்டுமே அவர்களின் வர்த்தகத்தைக் கட்டமைப்பதற்கு தேவையான போதுமான வருவாயைப் பெற்றனர்' என்கிறார். அதாவது, முதலீட்டாளர்களுக்கு, 99.7 சதவீதம் நஷ்ட வீதம்."
- நியூஸ்வீக்: மோனா வீ என்பவரின் 2007 ஆம் ஆண்டு சொந்த வருவாய் அறிக்கை வெளியீட்டின்படி "1 சதவீதத்திற்கும் குறைவானவர்களே கமிஷன் பெற தகுதிவாய்ந்தவர்கள், அதிலும் 10 சதவீதம் பேர் மட்டுமே வாரம் $100 க்கு மேல் சம்பாதிக்கின்றனர்."
- நியாய தர்மங்கள் மீது வணிக மாணவர்களின் கவனம்: "அமெரிக்காவில், எம்எல்எம் மூலமாக 90% எம்எல்எம் உறுப்பினர்கள் பெறும் சராசரி ஆண்டு வருவாய் $5,000 க்கும் குறைவானதே, இது நல்ல வாழ்க்கை வாழ்வதற்கு மிகவும் குறைவான தொகையே (சான் லியான் லைஃப் வார இதழ் 1998)"
- யூஎஸ்ஏ டுடே: "வருவாய் திறன் நிறுவனம் மற்றும் விற்பனை திறன் ஆகியவற்றைப் பொறுத்து வேறுபட்டாலும், நேரடி விற்பனை மூலம் கிடைக்கும் சராசரி ஆண்டு வருமானம் $2,400 தான் என்று DSA கூறுகிறது."
# விருந்தோம்பல்

**விருந்தோம்பல்** (*Hospitality*) என்பது ஒரு விருந்தினரை நேருக்குநேர் தொடர்புகொள்வதாகும். இதில் விருந்தினரை ஓரளவு நல்லெண்ணத்துடனும் வரவேற்புடனும் வரவேற்கப்படுகிறது. விருந்தினர்கள், பார்வையாளர்கள் அல்லது அந்நியர்களின் வரவேற்பு மற்றும் பொழுதுபோக்கும் இதில் அடங்கும். ஒரு பிரெஞ்சு அறிஞரும் மற்றும் பிரெஞ்சு கலைக்களஞ்சியத்திற்கு மிகவும் சிறந்த பங்களிப்பாளராக இருந்தவருமான *லூயி, செவாலியர் டி ஜாக்கோர்ட்* தனது கலைக்களஞ்சியத்தில் விருந்தோம்பலை மனிதகுலத்தின் உறவுகளின் மூலம் முழு பிரபஞ்சத்தையும் கவனிக்கும் ஒரு பெரிய ஆத்மாவின் நல்லொழுக்கம் என்று விவரிக்கிறார். விருந்தோம்பல் என்பது பிறரை நடத்தும் விதத்திலும் அடங்கும். எடுத்துக்காட்டாக விடுதிகளில் விருந்தினர்களை வரவேற்பது. ஒரு நிறுவனத்தின் விற்பனையின் அளவை அதிகரிப்பதில் அல்லது குறைப்பதில் விருந்தோம்பல் ஒரு முக்கியப் பங்கைக் கொண்டுள்ளது.
# விருந்தோம்பல்

### விவிலியம் மற்றும் மத்திய கிழக்கில்

மத்திய கிழக்குக் கலாசாரத்தில், தம்மிடையே வாழும் அந்நியர்கள் மற்றும் வெளிநாட்டிரை கவனித்துக் கொள்வதானது ஒரு கலாசார விதிமுறையாகவே கருதப்பட்டது. பல விவிலிய ஆணைகளிலும் உதாரணங்களிலும் இத்தகைய விதிமுறைகள் வெளியாகின்றன.
# விருந்தோம்பல்

## வரலாற்று நடைமுறை

பண்டைய கலாச்சாரங்களில், விருந்தோம்பல் என்பது அந்நியரை வரவேற்று அவர்களுக்கு உணவு, தங்குமிடம் மற்றும் பாதுகாப்பை வழங்குவதை உள்ளடக்கி இருந்தது.
# விருந்தோம்பல்

## உலகளாவிய கருத்துக்கள்

### அல்பேனியர்கள்

அல்பேனியர்களிடையே, விருந்தோம்பல் என்பது அவர்களின் பாரம்பரிய இடம்பெறும் ஒன்று ஆகும். இது அல்பேனிய பாரம்பரிய சடங்குச் சட்டத்தால் கட்டுப்படுத்தப்படுகிறது. விருந்தோம்பல், கௌரவம் மற்றும் பெசா ஆகியவை வடக்கு அல்பேனிய பழங்குடி சமூகத்தின் தூண்களாகக் கருதப்படுகிறது. ஏராளமான வெளிநாட்டு பார்வையாளர்கள் வரலாற்று ரீதியாக வடக்கு மற்றும் தெற்கு அல்பேனியர்களின் விருந்தோம்பலை ஆவணப்படுத்தியுள்ளனர். வெளிநாட்டு பயணிகள் மற்றும் இராஜதந்திரிகள், மற்றும் பல புகழ்பெற்ற வரலாற்றாசிரியர்கள் மற்றும் மானுடவியலாளர்கள், குறிப்பாக, வடக்கு அல்பேனிய மலைப்பகுதிகளின் விருந்தோம்பலை மிகவும் “புனிதப்படுத்தி, காதலாகி மற்றும் மகிமைப்படுத்தியுள்ளனர்”.  
இரண்டாம் உலகப் போரின் போது இத்தாலிய மற்றும் ஜெர்மன் ஆக்கிரமிப்பின் போது யூதர்களுக்கு அவர்கள் ஏற்படுத்திய துன்பங்களுக்கு அல்பேனியர்கள் தங்கள் பாரம்பரிய விருந்தோம்பல் மற்றும் பெசாவைக் கடைப்பிடித்ததன் பிரதிபலிப்பு குறிப்பிடத்தக்க வகையில் கருதப்படுகிறது. உண்மையில், அல்பேனியாவில் மறைந்திருந்த யூதர்கள் அல்பேனியர்களால் காட்டிக்கொடுக்கப்படவில்லை அல்லது ஜெர்மனியர்களிடம் ஒப்படைக்கப்படவில்லை. இதன் விளைவாக, இரண்டாம் உலகப் போரின் முடிவில் அல்பேனியாவில் தொடக்கத்தை விட பதினொரு மடங்கு அதிகமான யூதர்கள் இருந்தனர்.
# விருந்தோம்பல்

## உலகளாவிய கருத்துக்கள்

### பண்டைய கிரேக்கம்

பண்டைய கிரேக்கர்கள் மற்றும் உரோமர்களுக்கு, விருந்தோம்பல் என்பது ஒரு தெய்வீக நிலையாக இருந்தது. தனது விருந்தாளிகளின் தேவைகள் அனைத்தும் பூர்த்தியாகி விட்டனவா என்று உறுதி செய்து கொள்வது அவரது கடமையாக இருந்தது. அதே சமயம், விருந்தினர் ஒரு குறிப்பிட்ட நடத்தை விதிகளுக்குக் கட்டுப்பட வேண்டும் என்று எதிர்பார்க்கப்பட்டது. பண்டைய கிரேக்கச் சொல்லான *செனியா* (இதுவே இறைவன் இதில் ஈடுபடுகையில் *தியோக்செனியா* என்னும் சொல்லானது) இவ்வாறு விருந்தாளி-நட்புச் சடங்கு உறவைச் சுட்டுவதாகும். இந்த உறவு ஓமரின் காவியங்களில், குறிப்பாக ஒடிசியில் குறிப்பிடப்பட்டுள்ளது. கிரேக்க சமுதாயத்தில், விருந்தோம்பல் விதிகளை கடைப்பிடிக்கும் ஒரு நபரின் திறன் பிரபுத்துவத்தையும் சமூக நிலைப்பாட்டையும் தீர்மானிக்கிறது. ஓமரின் காலத்திலிருந்தே பண்டைய கிரேக்கர்கள், விருந்தோம்பல் மற்றும் அடுப்பின் தெய்வமாக எசிடியாவைக் கருதினர். இது பன்னிரு ஒலிம்பியர்களில் ஒன்றாகும்.
# விருந்தோம்பல்

## உலகளாவிய கருத்துக்கள்

### இந்தியாவும் நேபாளமும்

உலகின் மிகப் பழமையான நாகரிகங்களில் இந்திய நாகரிகமும் ஒன்று. தொன்மையான ஏனைய கலாசாரங்களைப் போலவே, விருந்தோம்பலையும் உள்ளிட்ட, பல அருமையன புனைவுகளை முறையில் இந்தியக் கலாசாரமும் கொண்டுள்ளது. இந்தியா மற்றும் நேபாளத்தில், குழந்தைகளாகத் தாம் இருந்த காலம் தொட்டே விருதினர்களை வரவேற்பது, அவர்களுக்கு உணவளிப்பது போன்ற பல கதைகளைக் கேட்டு வளரும் பெரும்பாலான இந்தியர்கள், **விருந்தாளியே ஆண்டவன்** எனப் பொருள்படும் **“அதிதி தேவோ பவ”** என்னும் தத்துவத்தில் நம்பிக்கை கொண்டுள்ளனர். இதிலிருந்தே இல்லத்திலும், சமூக நிகழ்வுகளிலும் விருந்தாளிகளின் பால் அன்புடனும் கருணையுடனும் நடந்து கொள்ளும் இந்திய அணுகு முறையானது உருவானது.. நெறிமுறைகள் மற்றும் அறநெறி குறித்த பண்டைய இந்திய படைப்பான திருக்குறளில், 81 முதல் 90 வரையிலான அத்தியாயங்களில் விருந்தோம்பலின் நெறிமுறைகளை விளக்குகிறது.
# விருந்தோம்பல்

## உலகளாவிய கருத்துக்கள்

### யூத மதம்

தொடக்க நூலில் (ஆதியாகமம் 18:1-8 மற்றும் 19:1-8 இல் ஆபிரகாம் மற்றும் லோத்தின் உதாரணங்களை அடிப்படையாகக் கொண்டு, அந்நியர்கள் மற்றும் விருந்தினர்களுக்கான விருந்தோம்பலை யூத மதம் பாராட்டுகிறது. எபிரேயத்தில், இந்த நடைமுறை "விருந்தினர்களை வரவேற்பது" என்ற பொருளில் அழைக்கப்படுகிறது. மற்ற எதிர்பார்ப்புகளைத் தவிர, புரவலர்கள் தங்கள் விருந்தினர்களுக்கு உணவு, ஆறுதல் மற்றும் பொழுதுபோக்கு ஆகியவற்றை வழங்குவார்கள் என்று எதிர்பார்க்கப்படுகிறது. மேலும் விருந்தோம்பலை வழங்குபவர்கள் தங்கள் விருந்தினரின் பாதுகாப்பான பயணத்தை விரும்புகிறார்கள். வழக்கமாக தங்கள் விருந்தினர்களை தங்கள் வீட்டிலிருந்து தாங்களே வெளியே அழைத்துச் செல்வார்கள்.
# விருந்தோம்பல்

## உலகளாவிய கருத்துக்கள்

### கிறிஸ்துவ மதம்

கிறிஸ்தவத்தில், விருந்தோம்பல் என்பது ஒரு நல்லொழுக்கம் என வகைப்படுத்தப்பட்டுள்ளது. இது அந்நியர்களுக்கு அனுதாபத்தை நினைவூட்டுவதும், பார்வையாளர்களை வரவேற்கும் ஒரு விதியாகும். இது பழைய ஏற்பாட்டில் காணப்படும் ஒரு நல்லொழுக்கமுமாகும். எடுத்துக்காட்டாக, விருந்தினரின் கால் கழுவுதல் அல்லது அவர்களுக்கு முத்தமளிப்பது போன்ற செயல்கள். அந்நியரை வரவேற்றவர்கள் தன்னையே வரவேற்றதாக புதிய ஏற்பாட்டில் இயேசு கூறுகிறார். அந்நியர் என்பதில் சகோதரர் மற்றும் அண்டை வீட்டுக்காரர்களும் விருந்தோம்பலுடன் நடத்தப்பட வேண்டும் எனற காரணத்தால் அவர் விரிவுபடுத்தினார்.
# விருந்தோம்பல்

## உலகளாவிய கருத்துக்கள்

### இசுலாம்

இசுலாம் நடைமுறையில், அஸ்ஸலாமு அலைக்கும் என்ற சொற்றொடரின் மூலம் நல்லெண்ணத்தை வெளிப்படுத்தப்படுகிறது. இந்த நடைமுறை முகம்மது நபியின் போதனைகளில் வேரூன்றியுள்ளது. இந்த போதனைகள் விருந்தினர்கள் மற்றும் போர்க் கைதிகளைக் கூட நடத்துவதுப் பற்றிக் கூறுகிறது. உண்மையான ஆதாரங்களும் திருக்குர்ஆன் வசனங்களும் இந்த மக்கள் மீது இரக்கத்தையும் அமைதியையும் காட்டுவதன் முக்கியத்துவத்தை அடிக்கோடிட்டுக் காட்டுகின்றன.  
இசுலாத்தில் வணிகத்திலும் கூட நல்ல விருந்தோம்பல் என்பது முக்கியமானது
# விருந்தோம்பல்

## உலகளாவிய கருத்துக்கள்

### செல்டிக் கலாச்சாரங்கள்

செல்டிக் சமூகங்களும் விருந்தோம்பலை, குறிப்பாக பாதுகாப்பின் அடிப்படையில் மதிக்கின்றன. ஒரு நபரின் புகலிடக் கோரிக்கையை வழங்கிய ஒரு புரவலன் விருந்தினர்களுக்கு உணவு மற்றும் தங்குமிடத்தை வழங்குவதோடு மட்டுமல்லாமல், அவர்கள் பராமரிப்பின் கீழ் அவர்கள் தீங்கு விளைவிக்கவில்லை என்பதை உறுதிப்படுத்தவும் எதிர்பார்க்கப்பட்டனர்.
# விருந்தோம்பல்

## உலகளாவிய கருத்துக்கள்

### வட ஐரோப்பிய கலாச்சாரங்கள்

சுவீடன், நோர்வே, பின்லாந்து, டென்மார்க் மற்றும் நெதர்லாந்து ஆகிய நாடுகளில், மற்றொரு குடும்பத்தைச் சேர்ந்த குழந்தைகளுக்கு உணவளிப்பது என்பது பொருத்தமற்றதாக கருதப்படுகிறது. அவ்வாறு வரும் குழந்தைகளை உணவின் போது வெளியே செல்லவோ அல்லது மற்றொரு அறையில் காத்திருக்கவோ கூறுவார்கள் அல்லது அக்குழந்தைகளின் பெற்றோரை அழைத்து அனுமதி கேட்பார்கள்.